Μιά  γεύση  Κύπ  ρου 

Χωρίς  νά  τ<5  έπιδιώκη  χωρίς  νά  τό  συνε ιδητοποιή  6  άνθρωπος  είναι 
θύμα  μά  ταυτόχρονα  καί  κατασκεύασμα  του  άμεσου  περιβάλλοντος  του. 

’Εκεί  πού  εζησε  τά  πρώτα  αμέριμνα  χρόνια  της  ζωής  του, εκεί  πού 
σκίρτησε  γιά  πρώτη  φορά  ή  καρδιά  του,  εκεί  πού  δημιούργησε  τές  πρώτες 
βαθειες  σχέσεις  με  τούς  συνανθρώπους  του  καί  τη  γη  του  -  εκεί  ανήκει, 
έκεΐ  είναι  οί  ρίζες  του.  Μπορεί  νά  ξενιτευτή,  μπορεί  νά  όργώση  τές 
θάλασσες  καί  την  ΰφήλιο  μά  είναι  καταδικασμένος  κάποια  μέρα  -  σάν  τόν 
έγκληματία  πού  γυρίζει  πίσω  στη  σκηνή  του  εγκλήματος  -  νά  πάρη  τόν 
δρόμο  τής  έπιστροφής  γιά  νά  ξαναπατίρη  τό  χώμα  άπ’τό  οποίο,  χρόνια 
πολλά  πρίν,  ξεφύτρωσε.  Τό  συναίσθημα  αυτό  είναι  παγκόσμιο,  κι’ότι 
είναι  κόλασις  γιά  μας  τούς  Κυπρίους  μπορεί  νάναι  παράδεισος  γι’αύτόν* 
κι’άγαπά  κι’άναζητεί  τήν  "Κόλασιν"  του  επίμονα,  πολλές  φορές  παράλογα, 
γιατί  μόνο  εκεί  μπορεί  ή  ψυχή  του  νά  ήρεμίση  κι’ήσυχάση,  κουρασμένη 
άπ’τό  μακρυνό  ταξίδι  τής  ζωής.  ”Αν  τό  "ταξίδι"  του  ήταν  μακρυνό 
"γεμάτο  περιπέτειες,  γεμάτο  γνώσεις"  θά  ανακάλυψε  "έτσι  σοφός  πού 
εγινε,  μέ  τόση  πείρα",  πατρίδα  τί  σημαίνει,  κι’άς  λαχταρά  ή  ψυχή 
του  άλλα  λιμάνια,  άλλες  ακρογιαλιές. 

Κανείς  δέν  σοΰ  τό  λέει,  μ’αύτή  ταύτη  ή  ένοχη  σιωπή  μας  τό  βροντοφωνεί: 
μόνο  άν  είσαι  μεγάλος  μπορείς  ν’άχης  τήν  πολυτέλεια  τής  υπερηφάνειας 
γιά  τό  τί  είσαι.  "Αν  είσαι  μικρός  καλά  κάνεις  νά  ντρέπεσαι  καί  νά 
κρύβεσαι  μη  σέ  δουν  Δαυίδ  μου  οί  Γολιάθ  αύτου  του  κόσμου  μέ  τό  κεφάλι 
ψηλά  καί  μέ  σφιγμένους  τούς  γρόνθους  καί  ξεσπάσουν  στά  γέλοια.  Γιατί 
ή  αγάπη  νά  προυποθέτη  μίσος;  Γιατί  ή  υπερηφάνεια  νά  ύποδηλή  υποτίμηση; 
Γιατί  ή  ορθή  αναγνώριση  τής  δικής  μας  αξίας  νά  ΰποσκάπτη  τήν  υπόσταση 
άλλων;  Αυτά  πρέπει  νά  σκεφτοΰμε  εμείς  οί  Κύπριοι  (όλοι  οί  Κύπριοι,  άσχ 
εθνικής  προελεύσεως  καί  θρησκευμάτων)  τώρα  πρβτου  νά  είναι  αργά. 

V  0  υρ  ΗΫ)  β 


